<classify> ZIKIWA zimebakia siku tano matumizi ya Hati za Kusafi ria za zamani zifi kie ukomo, Idara ya Uhamiaji mpaka sasa imeshatoa hati mpya za kielektroniki 280, 300 wakati kwa miaka 10 kuanzia 2005 hadi 2015, Idara hiyo ilifanikiwa kutoa hati za zamani 950,000.Hati za Kusafiria za kielektroniki nchini zilianza kutolewa Januari 31 mwaka 2018 na mwisho wa matumizi ya hati za zamani ni Januari 31, mwaka huu.Msemaji wa Idara ya Uhamiaji, Ally Mtanda, ameliambia gazeti hili kuwa, tangu Idara ianze kutoa Pasipoti za Kielektroniki mpaka Januari 24 mwaka huu 2020, Pasipoti hizo 280,300 zimetolewa.Kwa mujibu wa Mtanda, pasipoti za kawaida ordinary zilizotolewa kwa kipindi hicho ni 277,980, za kiutumishi service wanazopewa viongozi waandamizi wa Serikali wanaosafiri nje ya nchi kwa shughuli za kikazi 495, za Kidiplomasia Diplomatic 1,820 na maalumu za kidiplomasia Special diplomatic tano.Mapema Januari mwaka huu, Mtanda alisema mfumo wa kielektroniki wa kutoa hati hizo za kusafiria, viza na vibali vya ukaazi kwa wageni ulioanza miaka miwili sasa umefanikisha ukusanyaji wa ya zaidi ya Sh bilioni 70.Katika eneo la utoaji wa hati ya kusafiria Pasipoti za kielektroniki, kwa miaka miwili kuanzia Januari 2018 hadi Desemba 2019, hati 239,946 zilitolewa na kuingiza Sh bilioni 35.Kwa upande wa viza na vibali vya ukaazi, kwa kipindi hicho, visa 229,041 zimetolewa, vibali vya ukaazi 9,026 vilivyoingiza Dola za Marekani 17,285,046 sawa na zaidi ya Sh bilioni 38. Mtanda alisema Idara ya Uhamiaji imepata mafanikio makubwa kwa miaka miwili ya utoaji wa hati hizo za kielektroniki ikiwamo kuongeza maduhuli ya Serikali.Amesema pamoja na mafanikio hayo ya miaka miwili ya mfumo, Idara imejipanga kuhudumia Watanzania wengi zaidi mwezi huu Januari kutokana na kuwa ni mwisho wa matumizi ya hati za kusafiria za zamani zinazokoma Januari 31 mwaka huu kimatumizi.Naomba niwakumbushe Watanzania hasa mwezi huu Januari tunapokwenda kusitisha matumizi ya hati za zamani ifikapo tarehe 31, najua tutapata idadi kubwa ya watu wanaokuja kuomba pasipoti hizi lakini watu wajue si mwisho wa kutoa hati za kieletroniki, kazi hii ni endelevu, amesema Mtanda.Hati za kielektroniki zinazotolewa kwa Sh 150,000 kwa moja na fomu hujazwa kwa njia ya mtandao.  <topic>: kitaifa 